**লুনা সামসুদ্দোহা** (জন্ম: ৪ অক্টোবর ১৯৫৩ - মৃত্যু: ১৭ ফেব্রুয়ারি, ২০২১) ছিলেন একজন বাংলাদেশী নারী উদ্যোক্তা যিনি নানাবিধ সামাজিক তৎপরতার জন্য বিশিষ্ট ছিলেন। তিনি দোহাটেক নিউ মিডিয়া’র চেয়ারম্যান। তিনি সরকার কর্তৃক রাষ্ট্রয়াত্ত্ব ব্যাংক জনতা ব্যাংক লিমিটেডের পরিচালনা পর্ষদের চেয়ারম্যান নিযুক্ত হয়েছিলেন। তিনি বাংলাদেশের রাষ্ট্রায়ত্ত ব্যাংক পরিচালনায় প্রায় এক যুগ জড়িত ছিলেন। তিনিই প্রথম নারী যিনি বাংলাদেশের রাষ্ট্রায়াত্ত্ব কোন ব্যাংকের প্রথম চেয়ারম্যান হয়েছিলেন।

তিনি বাংলাদেশ উইমেন ইন টেকনোলজির (বিডব্লিআইটি) প্রতিষ্ঠাতা ও সভাপতি। তিনি ইন্ডিপেন্ডেন্ট ইউনিভার্সিটি বাংলাদেশ এবং এসএমই ফাউন্ডেশনের পরিচালক ছিলেন। জনতা ব্যাংক লিমিটেডের পরিচালনা পর্ষদের চেয়ারম্যান হিসেবে নিযুক্তি লাভের পূর্বে তিনি ২০১৬ সালের জুন মাস থেকে জনতা ব্যাংকের পরিচালকের দায়িত্ব পালন করে আসছিলেন। তার আগে ২০০৯ থেকে ২০১২ সাল পর্যন্ত তিনি রাষ্ট্রায়ত্ত আরেক ব্যাংক অগ্রণী ব্যাংকের পরিচালকের দায়িত্ব পালন করেন।

লুনা শামসুদ্দোহা ২০১৩ সালে প্রযুক্তি খাতে নারীদের এগিয়ে নিয়ে যাওয়া এবং নারীর ক্ষমতায়ন বৃদ্ধির কারণে গ্লোবাল উইমেন ইনভেন্টরস অ্যান্ড ইনোভেটরস নেটওয়ার্ক (গুইন) সম্মাননা পান। এছাড়া তিনি বাংলাদেশ বিজনেস ম্যাগাজিনের প্রতিষ্ঠাতা, সফটওয়্যার উদ্যোক্তা এবং সুইজারল্যান্ডের গ্লোবাল থট লিডার অন ইনক্লুসিভ গ্রোথের সদস্য।

প্রাথমিক জীবন ও শিক্ষা
----------------------

লুনা সামসুদ্দোহার জন্ম ৪ অক্টোবর ঢাকায়। তার বাবার নাম লুৎফার রহমান এবং মায়ের নাম হাসিনা রহমান। তিনি ভিকারুননিসা নূন স্কুল ও কলেজ থেকে এসএসসি এবং হলিক্রস কলেজ থেকে এইচএসসি পাশ করেন। পরবরর্তীতে তিনি ঢাকা বিশ্ববিদ্যালয়ের আন্তর্জাতিক সম্পর্ক বিভাগ থেকে স্নাতক ও স্নাতকোত্তর সম্পন্ন করেন।

কর্মজীবন
--------

১৯৮৫ সালে দ্য এক্সিকিউটিভ সেন্টারের ব্যবস্থাপনা সহযোগী হিসেবে কর্মজীবন শুরু করেন লুনা সামসুদ্দোহার। পরবর্তীতে তিনি ব্রিটিশ কাউন্সিলে ইংরেজি ভাষা শিক্ষক হিসেবে কাজ শুরু করেন এবং ঢাকা বিশ্ববিদ্যালয়ের আধুনিক ভাষা ইনস্টিটিউটে ইংরেজি ভাষার শিক্ষক হিসেবে যোগ দেন।

তার ব্যবসায় প্রতিষ্ঠান "দোহাটেক নিউমিডিয়া" সফটওয়্যার নির্মাণ এবং ডিজিটাল সিস্টেম তৈরিতে কাজ করে। এ প্রতিষ্ঠান বাংলাদেশ, যুক্তরাষ্ট্র, কানাডা, জার্মানি, সুইজারল্যান্ড সহ বিভিন্ন দেশের সংস্থা, সরকারি প্রতিষ্ঠান, করপোরেশনের সফটওয়্যার সলিউশন দিয়ে আসছে। প্রতিষ্ঠানটির অন্যতম গ্রাহকদের মধ্যে রয়েছে বাংলাদেশ সরকার, বাংলাদেশ সেনাবাহিনী, বিশ্ব ব্যাংক, বিশ্ব স্বাস্থ্য সংস্থা, যুক্তরাষ্ট্রের পোস্টাল সার্ভিস ইত্যাদি। এছাড়াও প্রতিষ্ঠানটি ডিজিটাল সার্টিফিকেট প্রদান করার ক্ষেত্রে নির্বাচিত প্রতিষ্ঠান। 

### ব্যাংকিং খাতে সম্পৃক্ততা

তিনি বাংলাদেশের রাষ্ট্রায়ত্ত ব্যাংক পরিচালনায় প্রায় এক যুগ জড়িত ছিলেন। সরকারের নিযুক্তিক্রমে ২০০৯ থেকে ২০১২ সাল পর্যন্ত তিনি রাষ্ট্রায়ত্ত আরেক ব্যাংক অগ্রণী ব্যাংকের পরিচালকের দায়িত্ব পালন করেন। অগ্রণী ব্যাংকের পর তিনি ২০১৬ সালের জুন মাস থেকে জনতা ব্যাংকের পরিচালকের দায়িত্ব পালন করেছিলেন। ২০১৮ সালে তিনি সরকার কর্তৃক রাষ্ট্রয়াত্ত্ব ব্যাংক জনতা ব্যাংক লিমিটেডের পরিচালনা পর্ষদের চেয়ারম্যান নিযুক্ত হন। তিনিই প্রথম নারী যিনি বাংলাদেশের রাষ্ট্রায়াত্ত্ব কোন ব্যাংকের প্রথম চেয়ারম্যান হয়েছিলেন।

ব্যক্তিগত জীবন
--------------

লুনা সামসুদ্দোহারর স্বামী ব্যবসায়ী এ কে এম সামসুদ্দোহা। এ দম্পতির একমাত্র সন্তান রিম সামসুদ্দোহা।

পুরস্কার ও সম্মাননা
-------------------

* বাংলাদেশ বিজনেস অ্যাওয়ার্ড (২০১৭)
* আউটস্ট্যান্ডিং উইমেন ইন বিজনেস (২০১৭)
* সম্মানিত বিশেষ পুরস্কার, গ্লোবাল উইমেন ইনভেন্টরস অ্যান্ড ইনোভেশন নেটওয়ার্ক, (২০১৩)
* অনন্যা শীর্ষ দশ পুরস্কার (২০১৩)

মৃত্যু
------

তিনি ১৭ ফেব্রুয়ারি, ২০২১ সালে ৬৭ বছর বয়সে সিঙ্গাপুরের একটি হাসপাতালে ক্যান্সারের চিকিৎসাধীন অবস্থায় মারা যান।

তথ্যসূত্র
---------

1. ↑  "BWIT"। *www.bwit-bd.com*। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।
2. ↑  "Luna gets 'Bangladesh Business Award'"। *The Daily Sun*।
3. ↑   "Luna Shamsuddoha receives Bangladesh Business Award 2017"। *www.banglanews24.com*।
4. ↑  "Spotlight on Women in Business: An Interview with Dohatec's Luna Shamsuddoha"। ১৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।
5. ↑  "BRAC - Luna Shamsuddoha"। *brac.manthanaward.org*।
6. ↑  Sinha, Tasnuba (১০ মে ২০১৫)। "Innovative Women Entrepreneur: Luna Shamsuddoha"। ২ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।
7. ↑  "Luna Shamsuddoha joins state-owned Janata Bank as first ever female chairman"। Dhaka Tribune। সংগ্রহের তারিখ ২ মার্চ ২০১৮।
8. ↑  "রাষ্ট্রায়ত্ত ব্যাংকে প্রথম নারী চেয়ারম্যান - bdnews24.com"। ২০১৮-০২-২৮ তারিখে মূল থেকে আর্কাইভ করা। সংগ্রহের তারিখ ২০১৮-০৩-০১।  line feed character in `|শিরোনাম=` at position 47 (সাহায্য)
9. ↑  "জনতা ব্যাংকের নতুন চেয়ারম্যান লুনা শামসুদ্দোহা | banglatribune.com"। *Bangla Tribune*। সংগ্রহের তারিখ ২০১৮-০৩-০১। [*স্থায়ীভাবে অকার্যকর সংযোগ*]
10. ↑  "বাংলাদেশের রাষ্ট্রয়াত্ত্ব ব্যাংকের প্রথম নারী চেয়ারম্যান"। *জনতা ব্যাংক ত্রৈমাসিক বুলেটিন* (৫ম বর্ষ, ১ম সংখ্যা): ৩। ২ মার্চ ২০১৮।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
11. ↑  "Local software firms need public patrons to tap into potentials"। *Dhaka Tribune*।
12. ↑  "Luna becomes 1st ever woman chairman of state-owned bank"। The Daily Star। সংগ্রহের তারিখ ২ মার্চ ২০১৮।
13. ↑  "Luna Shamsuddoha presented with the GWIIN Honorary Award in Sweden"। ১১ ডিসেম্বর ২০১৩।
14. ↑  "Software entrepreneur Luna Shamsuddoha passes away"। *The Daily Star* (ইংরেজি ভাষায়)। ২০২১-০২-১৭। সংগ্রহের তারিখ ২০২১-০২-১৭।
15. ↑  "Luna Shamsuddoha no more"। *Dhaka Tribune*। ২০২১-০২-১৭। সংগ্রহের তারিখ ২০২১-০২-১৭।
16. ↑  Staff Correspondent। "Luna Shamsuddoha, a tech entrepreneur, dies"। *bdnews24.com*। সংগ্রহের তারিখ ২০২১-০২-১৭।

বহি:সংযোগ
---------


উইকিমিডিয়া কমন্সে **লুনা সামসুদ্দোহা** সংক্রান্ত মিডিয়া রয়েছে।